Document ID: /roh_data/filtered/fineweb-2-filterrobots_roh.jsonl.gz/47874

Il cussegl communal da San Murezzan ha approvà la cunvegna da prestaziun tranter la vischnanca e la «Fundaziun Provediment da sanadad Engiadin'Ota» per ils onns 2022 fin 2025.
La vischnanca paja in milliun per onn e cunquai radund 400'000 francs dapli che fin uss. Tenor la missiva saja quest augment necessari per mantegnair en l'avegnir ina auta qualitad da la sparta medicinala en Egiadin'Ota. «La Fundaziun Provediment da sanadad Engiadin'Ota» datti dapi il 2018 e las 11 vischnancas da l'Engiadin'Ota pajan total radund 3 milliuns francs ad onn. Tut las vischnancas ston prolungar la cunvegna.
La missiva approvada vegn suttamess a la populaziun ils 28 da november.